CELEX: E2015P0026
Language: hu
Date: 2015-11-04 00:00:00
Title: A Fürstliches Obergericht 2015. november 4-i, az EFTA-Bírósághoz az A-val szembeni büntetőeljárás ügyében benyújtott tanácsadói vélemény iránti kérelme (E-26/15. sz. ügy)

22.12.2016   
            
            
               HU
            
            
               Az Európai Unió Hivatalos Lapja
            
            
               C 480/6
            
         A Fürstliches Obergericht 2015. november 4-i, az EFTA-Bírósághoz az A-val szembeni büntetőeljárás ügyében benyújtott tanácsadói vélemény iránti kérelme
   (E-26/15. sz. ügy)
   (2016/C 480/08)
   A Fürstliches Obergericht (Hercegi Fellebbviteli Bíróság, Liechtenstein) 2015. november 4-i, a Bíróság Hivatalához 2015. november 9-én beérkezett levelében tanácsadói vélemény iránti kérelmet nyújtott be az EFTA-Bírósághoz az A-val szembeni büntetőeljárás ügyében, az alábbi kérdéseket illetően:
   
               1.
            
            
               Úgy kell-e értelmezni a pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről szóló, 2005. október 26-i 2005/60/EK európai parlamenti és tanácsi irányelvet, hogy az irányelv 2. cikke (1) bekezdése 3. pontjának c) alpontja és a 3. cikke (7) bekezdésének b) pontja szerinti „vagyonkezelői és társasági szolgáltatók” kizárólag a székhelyük szerinti tagállamok (in welchem [der Dienstleister für Trusts und Gesellschaften] seinen rechtlichen Sitz hat) jogszabályainak megfelelően kötelesek az irányelv 8. cikke (1) bekezdésének a) pontja és a 9. cikkének (1) és (6) bekezdése szerint az ügyfél személyazonosságának igazoló ellenőrzésére?
            
         
               2.
            
            
               Amennyiben az első kérdésre adott válasz nemleges: Mely kritériumok alapján kell meghatározni, hogy a „vagyonkezelői és társasági szolgáltatók” kötelesek-e valamely másik tagállam jogszabályainak megfelelően az irányelv 8. cikke (1) bekezdésének a) pontja és a 9. cikkének (1) és (6) bekezdése szerint az ügyfél személyazonosságának igazoló ellenőrzésére?
            
         
               3.
            
            
               Az első és a második kérdésre adott válaszok abban az esetben is alkalmazandók-e, ha a vállalkozás, melynek az igazgatási szolgáltatásokat nyújtják, nincs bejegyezve tagállamban?